|  |
| --- |
| УТВЕРЖДЕНО |
| Постановление  Министерства образования |
| Республики Беларусь |
| 10.07.2023 № 192 |

Вучэбная праграма

па вучэбным прадмеце «Сусветная гісторыя» для XI класа ўстаноў адукацыі, якія рэалізуюць адукацыйныя праграмы агульнай сярэдняй адукацыі з беларускай мовай навучання і выхавання

(павышаны ўзровень)

ГЛАВА 1

АГУЛЬНЫЯ ПАЛАЖЭННІ

1. Дадзеная вучэбная праграма па вучэбным прадмеце «Сусветная гісторыя» (далей – вучэбная праграма) прызначана для вывучэння вучэбнага прадмета на павышаным узроўні ў X–XI класах устаноў адукацыі, якія рэалізуюць адукацыйныя праграмы агульнай сярэдняй адукацыі.

2. Дадзеная вучэбная праграма разлічана:

для X класа (са старажытных часоў да канца ХVIII ст.) на 87 гадзін (у тым ліку 4 гадзіны – рэзервовы час): 2 вучэбныя гадзіны на тыдзень у першым паўгоддзі і 3 вучэбныя гадзіны на тыдзень у другім паўгоддзі;

для XI класа (XIX – пачатак XXI ст.) на 87 гадзін (у тым ліку 8 гадзін – рэзервовы час): 3 вучэбныя гадзіны на тыдзень у першым паўгоддзі і 2 вучэбныя гадзіны на тыдзень у другім паўгоддзі.

Настаўнік мае права з улікам асаблівасцей арганізацыі адукацыйнага працэсу ва ўстанове адукацыі, вучэбна-пазнавальнай дзейнасці і пазнавальных магчымасцей вучняў змяніць колькасць вучэбных гадзін і паслядоўнасць вывучэння матэрыялу ў межах вучэбнага часу, прызначанага для засваення зместу раздзелаў. Рэзервовы час дапушчальна выкарыстоўваць для правядзення кантролю ведаў і ўменняў па пэўным раздзеле дадзенай вучэбнай праграмы або абароны вучэбных праектаў.

3. Мэта вывучэння вучэбнага прадмета «Сусветная гісторыя» ў X–XI класах на павышаным узроўні – развіццё асобы вучня ў працэсе яго інтэграцыі ў сучаснае сацыякультурнае асяроддзе Беларусі пры засваенні асноў сістэматызаваных тэарэтычных ведаў, авалоданні спосабамі вучэбна-пазнавальнай дзейнасці з інфармацыяй аб найважнейшых працэсах сусветнай гісторыі са старажытных часоў да пачатку XXI ст., набыцці асобаснага жыццёвага вопыту, неабходнага для прафесійнага самавызначэння і працягу адукацыі па выбраным напрамку, а таксама для арыентацыі ў сучасным сацыякультурным асяроддзі і паспяховай сацыялізацыі асобы.

4. Задачы навучання вучэбнаму прадмету «Сусветная гісторыя» ў X–XI класах на павышаным узроўні:

засваенне сістэмных тэарэтычных ведаў аб сусветна-гістарычным працэсе са старажытных часоў да пачатку XXI ст.; авалоданне спецыяльнымі спосабамі вучэбна-пазнавальнай дзейнасці, неабходнымі для свядомага прафесійнага самавызначэння, звязанага з працягам адукацыі ва ўстановах вышэйшай адукацыі (прадметныя кампетэнцыі);

фарміраванне гістарычнага мыслення, вопыту пераўтваральнай і творчай пазнавальнай дзейнасці, развіццё ўменняў выкарыстоўваць засвоеныя веды, уменні, вопыт у вучэбна-пазнавальнай дзейнасці для тлумачэння сучасных грамадскіх з’яў ва ўзаемасувязі з мінулым (метапрадметныя кампетэнцыі);

фарміраванне светапоглядных перакананняў, асноў нацыянальнай, грамадзянскай, культурнай ідэнтычнасці асобы; выхаванне грамадзянскасці і патрыятызму (асобасныя кампетэнцыі).

5. Рэкамендуемыя формы і метады навучання і выхавання.

У працэсе засваення зместу вучэбнага матэрыялу выкарыстоўваюцца прадуктыўныя, часткова-пошукавыя (эўрыстычныя), праблемнага выкладу, даследчыя (практычныя) метады. Сярод адпаведных ім форм навучання: удзел у распрацоўцы і рэалізацыі адукацыйных (даследчых) праектаў, дыскусіях, правядзенне экскурсій, наведванне музеяў (экспазіцый, выстаў), арганізацыя сустрэч з вядомымі суайчыннікамі.

Рэкамендуемыя віды вучэбна-пазнавальнай дзейнасці: работа з гістарычнай картай як крыніцай інфармацыі; аналіз гістарычных крыніц рознага жанру; самастойнае складанне абагульняючых (параўнальных, сінхраністычных) табліц (схем, дыяграм); рашэнне пазнавальных задач і праблемных сітуацый; выкананне заданняў пошукавага (даследчага) характару; праектная дзейнасць. Мэтазгодна арганізацыя практычных работ вучняў з навуковай, навукова-папулярнай, энцыклапедычнай, мастацкай літаратурай, а таксама матэрыяламі музейных экспазіцый.

6. Чаканыя вынікі засваення дадзенай вучэбнай праграмы:

6.1. асобасныя вынікі навучання арыентаваны на фарміраванне жыццёвага вопыту, светапогляду, асобаснай і грамадзянскай пазіцыі, каштоўнасных арыентацый асобы. Асобасныя вынікі засваення зместу дадзенай вучэбнай праграмы выяўляюцца ў тым, што вучань:

кіруецца ў паводзінах традыцыйнымі каштоўнасцямі, прынятымі ў сучасным беларускім грамадстве;

валодае нацыянальнай самасвядомасцю, пачуццём патрыятызму;

дэманструе сацыяльна актыўныя і адказныя паводзіны;

праяўляе талерантнасць, гатоўнасць і здольнасць да ўзаемаразумення, дыялогу і супрацоўніцтва;

6.2. метапрадметныя вынікі навучання выяўляюцца ў тым, што вучань:

вызначае мэты свайго навучання, фармулюе новыя задачы ў вучэбна-пазнавальнай дзейнасці; знаходзіць эфектыўныя шляхі рэалізацыі мэт, ажыццяўляе самакантроль дзейнасці ў працэсе дасягнення мэты;

самастойна арганізуе сваю дзейнасць, прагназуе ўласныя вучэбныя дасягненні; суадносіць свае дзеянні з запланаванымі вынікамі, карэкціруе дзеянні ў адпаведнасці са зменлівай сітуацыяй;

валодае лагічнымі аперацыямі параўнання, аналізу, сінтэзу, абагульнення, устанаўлення аналогій і прычынна-сістэмных сувязей паміж фактамі і з’явамі, доказу і абвяржэння;

валодае навыкамі вучэбна-практычнай дзейнасці;

тлумачыць на аснове сфарміраваных ведаў і вопыту дзейнасці з’явы і падзеі, якія адбываюцца ў сучасным жыцці;

валодае тэхналогіямі пошуку, адбору, апрацоўкі, захоўвання, перадачы інфармацыі, самастойна арыентуецца ў розных крыніцах інфармацыі;

ажыццяўляе самастойны пошук метадаў рашэння праблемных задач творчага і пошукавага характару;

6.3. у адпаведнасці з прадметнымі вынікамі навучання вучням трэба засвоіць тэарэтычныя веды, якія характарызуюць гістарычны працэс у цэлым і розныя бакі грамадскага развіцця; найбольш істотныя прычынна-выніковыя сувязі; асноўныя гістарычныя паняцці ў іх сістэме і ўзаемасувязі. Прадметныя вынікі навучання прадстаўлены ў «Асноўных патрабаваннях да вынікаў вучэбна-пазнавальнай дзейнасці вучняў».

7. Змест навучання па вучэбным прадмеце «Сусветная гісторыя» пабудаваны ў адпаведнасці з канцэнтрычным прынцыпам, што прадугледжвае засваенне зместу вучэбнага матэрыялу ў X–XI класах на праблемна-тэарэтычным узроўні. Павышаны ўзровень вывучэння вучэбнага прадмета «Сусветная гісторыя» рэалізуецца праз пашырэнне вучэбнага матэрыялу (увядзенне новых тэм), больш глыбокае вывучэнне вучэбнага матэрыялу, а таксама ўдасканаленне спосабаў вучэбна-пазнавальнай дзейнасці на ўроках-практыкумах.

ГЛАВА 2

ЗМЕСТ ВУЧЭБНАГА ПРАДМЕТА Ў XI КЛАСЕ.

АСНОЎНЫЯ ПАТРАБАВАННІ ДА ВЫНІКАЎ ВУЧЭБНАЙ ДЗЕЙНАСЦІ ВУЧНЯЎ

УВОДЗІНЫ (2 гадзіны)

Перыядызацыя сусветнай гісторыі Новага і Навейшага часу. Змены на палітычнай карце свету. Мадэрнізацыя грамадства і інтэграцыйныя працэсы ў сусветнай супольнасці. Навукова-тэхнічны прагрэс і паскарэнне гістарычнага развіцця. Войны і рэвалюцыі. Нацыянальна-вызваленчыя рухі. Дэкаланізацыя. Глабальныя праблемы сучаснасці.

СВЕТ У ХIХ – ПАЧАТКУ ХХ ст. (31 гадзіна)

Прамысловая рэвалюцыя XIX ст. Сутнасць і асноўныя этапы прамысловай рэвалюцыі. Эканамічны рост і індустрыялізацыя ў Еўропе. Аграрная рэвалюцыя. Прамысловая рэвалюцыя і навука. Сацыяльныя праблемы.

Развіццё транспарту і сувязі, міграцыя насельніцтва і ўрбанізацыя. Новыя крыніцы энергіі. Развіццё транспарту і сувязі. Міграцыя насельніцтва і ўрбанізацыя. Роля навукі ў развіцці прамысловасці.

Сацыяльныя і палітычныя наступствы прамысловай рэвалюцыі. З’яўленне прамысловага пралетарыяту. Становішча сялянства. Прамысловая і фінансавая буржуазія. Сярэдні клас. Змены ў ладзе жыцця   
ў эпоху прамысловай рэвалюцыі. «Сацыяльнае пытанне». Новыя палітычныя ідэалогіі і партыі.

Францыя ў эпоху Консульства і імперыі Напалеона Банапарта. Францыя: ад рэспублікі да імперыі. Канстытуцыя 1799 г. Унутраная палітыка Напалеона. Кодэкс Напалеона.

Напалеонаўскія войны і іх наступствы. Уплыў Французскай рэвалюцыі на Еўропу. Супрацьстаянне і войны. Разбурэнне феадальна-абсалютысцкіх парадкаў у Еўропе. Разгром імперыі Напалеона. Устанаўленне Венскай сістэмы міжнародных адносін. Свяшчэнны саюз.

Еўрапейскія рэвалюцыі і нацыянальныя рухі пасля Венскага кангрэса. Еўропа ў перыяд рэакцыі (1815–1830 гг.). Нацыянальныя рухі і рэвалюцыі 1820-х гг. Рэвалюцыі 1830–1831 гг. Еўрапейская «вясна народаў» (рэвалюцыі 1848–1849 гг.).

Узнікненне новых нацыянальных дзяржаў у Еўропе. Аб’яднанне Італіі. Стварэнне Германскай імперыі. Змена палітычнай сітуацыі ў Еўропе.

Асаблівасці сацыяльна-эканамічнага і палітычнага развіцця краін Захаду ў другой палове XIX – пачатку ХХ ст. (2 гадзіны). Змена сацыяльнай структуры. Эканамічнае развіццё краін Захаду. З’яўленне манаполій. Імперыялізм. Палітычнае развіццё краін Захаду.

Грамадскія і палітычныя рухі. Распаўсюджанне ідэй лібералізму ў Еўропе. Сацыяльныя заваяванні рабочых у другой палове XIX ст. Зараджэнне сацыялістычнай ідэалогіі. Узнікненне марксізму. Стварэнне сацыялістычных партый. I і II Інтэрнацыяналы. Ідэалогія нацыяналізму.

ЗША ў ХІХ – пачатку ХХ ст. Экспансія ЗША на кантыненце. Грамадзянская вайна і яе вынікі. Паскарэнне эканамічнага росту. Прыток імігрантаў і іх амерыканізацыя. Асаблівасці амерыканскай палітычнай сістэмы.

Сістэма ваенна-палітычных блокаў і саюзаў у другой палове XIX – пачатку XX ст. Крымская вайна і крах Венскай сістэмы міжнародных адносін. На шляху да Траістага саюза. Збліжэнне Расіі і Францыі. Стварэнне Антанты. Абвастрэнне супярэчнасцей паміж вялікімі дзяржавамі ў пачатку XX ст.

Расійская імперыя ў XIX – пачатку XX ст.: эканамічнае развіццё і рэформы. Дзяржаўны лад. Рэформы дзяржаўнага кіравання. Сацыяльна-эканамічнае развіццё Расіі ў першай палове XIX ст. Буржуазныя рэформы 1860-х – 1870-х гг. Паслярэформеннае развіццё. Сталыпінская аграрная рэформа 1906–1911 гг.

Расійская імперыя ў XIX – пачатку XX ст.: палітычнае развіццё і рэвалюцыі (2 гадзіны). Айчынная вайна 1812 г. і грамадскія рухі XIX ст. Рэвалюцыйны рух у Расіі і яго асаблівасці. Рэвалюцыя 1905–1907 гг.

Славянскія народы ў барацьбе за нацыянальнае вызваленне (2 гадзіны). Становішча славянскіх народаў у складзе іншаземных дзяржаў. Расія і славянскае пытанне. Нацыянальнае адраджэнне. Рух за дзяржаўную самастойнасць. Руска-турэцкія войны і вызваленне Балгарыі. Стварэнне новых славянскіх дзяржаў. Балканскія войны пачатку ХХ ст.

Крызіс традыцыйнага грамадства ў краінах Усходу. Асноўныя рысы ўсходніх грамадстваў да пачатку XIX ст. Прамысловы пераварот і яго ўплыў на краіны Азіі і Афрыкі. Індыя пад уладай англічан. Сацыяльныя рухі і рэвалюцыя ў Кітаі. Японскі вопыт мадэрнізацыі. Мусульманскі свет і Еўропа.

Завяршэнне каланіяльнага падзелу свету. Актывізацыя каланіяльнай экспансіі ў Азіі і Афрыцы. Канчатковы падзел свету на калоніі і сферы ўплыву. Наступствы каланіялізму для метраполій і калоній. Краіны Усходу ў эпоху «абуджэння Азіі».

Каланіялізм у краінах Азіі і Афрыкі і асноўныя цэнтры антыкаланіяльнага супраціўлення. Формы і метады каланіяльнай эксплуатацыі народаў Азіі і Афрыкі. Тэрытарыяльны падзел свету ў канцы ХIХ – пачатку ХХ ст. Супраціўленне чужаземнаму ўмяшанню. Англа-афганскія войны. «Опіумныя войны» і паўстанне іхэтуаняў у Кітаі. Англа-бурская вайна (1899–1902 гг.).

Рэвалюцыйны ўздым у краінах Усходу ў пачатку ХХ ст. (2 гадзіны). Пад’ём нацыянальнага руху ў Індыі. Рэвалюцыі ў Іране і Турцыі. Звяржэнне Цынскай дынастыі ў Кітаі.

Утварэнне незалежных дзяржаў у Лацінскай Амерыцы. Іспанская і Партугальская Амерыка. Вызваленчая барацьба і дасягненне незалежнасці. Панаванне буйных землеўладальнікаў. Палітычнае развіццё Лацінскай Амерыкі. Адметныя рысы развіцця лацінаамерыканскай культуры.

Навука, літаратура і мастацтва ў ХІХ ст. (2 гадзіны). Уплыў прыродазнаўчых навук на развіццё грамадства. Літаратура і мастацтва. «Эпоха канца стагоддзя». Пачатак фармавання масавай культуры. Уклад Расіі ў сусветную культуру.

Першая сусветная вайна як рубежны перыяд у еўрапейскай гісторыі (2 гадзіны). Прычыны, характар і мэты вайны. Заходні і Усходні франты. ЗША ў Першай сусветнай вайне. Завяршальны этап вайны (1917–1918 гг.). Вайна і грамадства. Новае аблічча вайны. Вынікі вайны.

Практычныя заняткі (3 гадзіны)

Урок абагульнення

Асноўныя патрабаванні

да вынікаў вучэбнай дзейнасці вучнЯў

Вучні павінны:

ведаць:

перыядызацыю: гісторыі Новага часу, гісторыі Навейшага часу; гісторыі Першай сусветнай вайны;

значэнне паняццяў: прамысловая рэвалюцыя, індустрыялізацыя, дэмаграфічная рэвалюцыя, міграцыя, урбанізацыя, Венская сістэма міжнародных адносін, кансерватызм, лібералізм, сацыялізм, марксізм, нацыянальны рух, пратэкцыянізм, буржуазна-дэмакратычная рэвалюцыя, парламенцкая рэспубліка, манаполія, імперыялізм, палітычная партыя, ваенна-палітычны блок, сусветная вайна, Першая сусветная вайна;

асноўныя працэсы палітычнага, сацыяльна-эканамічнага і культурнага развіцця краін Заходняй Еўропы, славянскіх краін, Расіі, краін Усходу ў XIX – пачатку ХХ ст.;

культурную спадчыну краін Заходняй Еўропы, славянскіх краін, Расіі, краін Усходу ў XIX – пачатку ХХ ст.;

умець:

лакалізаваць на гістарычнай карце: імперыю Напалеона, тэрытарыяльныя змены, зробленыя ў Еўропе па рашэннях Венскага кангрэса; славянскія краіны ў складзе Расійскай, Аўстрыйскай, Асманскай імперый; каланіяльны падзел свету;

характарызаваць палітычнае, сацыяльна-эканамічнае і культурнае развіццё краін Заходняй Еўропы, славянскіх краін, Расіі, краін Усходу ў XIX – пачатку ХХ ст.; дзейнасць найбольш значных палітычных і дзяржаўных асоб і дзеячаў культуры краін Заходняй Еўропы, славянскіх краін, Расіі, краін Усходу ў ХІХ – пачатку ХХ ст.;

даваць ацэнку гістарычным падзеям, дзейнасці палітычных і дзяржаўных асоб краін Заходняй Еўропы, славянскіх краін, Расіі, краін Усходу ў XIX – пачатку ХХ ст.; ацэньваць уклад у сусветную культуру краін Заходняй Еўропы, славянскіх краін, Расіі, краін Усходу   
ў XIX – пачатку ХХ ст.

СВЕТ У ЭПОХУ КРЫЗІСУ ІНДУСТРЫЯЛЬНАГА ГРАМАДСТВА (1918–1945 гг.) (24 гадзіны)

Версальска-Вашынгтонская сістэма міжнародных адносін. Праблемы пераможцаў. Новая расстаноўка сіл на міжнароднай арэне. Вынікі Парыжскай мірнай канферэнцыі. Вашынгтонская канферэнцыя. Супярэчнасці Версальска-Вашынгтонскай сістэмы. Спроба стварэння інструменту міру. Рух за стварэнне сістэмы калектыўнай бяспекі.

Расія ў 1917 г.: Лютаўская і Кастрычніцкая рэвалюцыі (2 гадзіны). Першая сусветная вайна і перамога Лютаўскай рэвалюцыі ў Расіі. Адрачэнне Мікалая II і падзенне манархіі. Захоп улады бальшавікамі. Фарміраванне савецкай дзяржаўнасці. Прынцыпы нацыянальна-дзяржаўнага ладу. Асновы эканамічнай палітыкі. Прычыны перамогі бальшавікоў. Значэнне Лютаўскай і Кастрычніцкай рэвалюцый.

Савецкая дзяржава ў 1917–1939 гг. (2 гадзіны). Грамадзянская вайна ў Расіі: прычыны, асноўныя этапы, наступствы. Эканамічная палітыка Савецкай дзяржавы ў гады Грамадзянскай вайны. Новая эканамічная палітыка. Савецкая мадэль мадэрнізацыі: індустрыялізацыя і калектывізацыя.

Утварэнне Саюза Савецкіх Сацыялістычных Рэспублік (далей – СССР). Нацыянальна-дзяржаўнае будаўніцтва. Утварэнне СССР. Асноўныя рысы савецкай палітычнай сістэмы. Культурная рэвалюцыя і яе вынікі.

Краіны Захаду ў міжваенны перыяд (2 гадзіны). Пасляваенныя праблемы. Сацыяльныя і палітычныя перамены. Вялікая дэпрэсія. Шляхі выхаду з крызісу. «Новы курс» Ф. Рузвельта.

Устанаўленне антыдэмакратычных рэжымаў у Еўропе (2 гадзіны). Вытокі фашызму ў Еўропе. Устанаўленне фашысцкага рэжыму ў Італіі. Устанаўленне нацысцкага рэжыму ў Германіі. Ідэалогія і практыка фашызму.

Вызваленчы рух і рэвалюцыі ў краінах Азіі і Афрыкі. Тэрытарыяльны перадзел свету. Нацыянальна-вызваленчы рух за незалежнасць і мадэрнізацыю. Асаблівасці развіцця Японіі. Лацінская Амерыка.

Ідэалогія нацыянальна-вызваленчага руху. Гандзізм. Суньятсенізм. Ісламскі нацыяналізм і яго разнавіднасці. Кемалізм.

Развіццё навукі і мастацтва (2 гадзіны). Ідэалагізацыя і палітызацыя культуры. Навука і культура. Супярэчлівы характар развіцця навукі. Літаратура і мастацтва.

Свет на шляху да новай сусветнай вайны (2 гадзіны). Эпоха пацыфізму і адноснай стабілізацыі ў Еўропе. Крах Версальскай сістэмы. Агрэсіўная палітыка фашысцкіх дзяржаў. Фарміраванне блока агрэсіўных дзяржаў. Праблема стварэння сістэмы калектыўнай бяспекі. Палітыка супакойвання. Прычыны палітыкі супакойвання.

Другая сусветная вайна і яе наступствы (2 гадзіны). Прычыны, характар і мэты вайны. Удзельнікі вайны. Галоўныя этапы Другой сусветнай вайны. Пачатак Другой сусветнай вайны. Вялікая Айчынная вайна. Завяршальны этап Другой сусветнай вайны.

Вялікая Айчынная вайна. Мэты Германіі ў вайне супраць СССР. Асаблівасці пачатковага перыяду вайны. Ход ваенных дзеянняў. Партызанская і падпольная барацьба на акупаваных тэрыторыях. Савецкі тыл. Роля Савецкага Саюза ў разгроме фашысцкага блока. Крыніцы перамогі.

Дзейнасць антыгітлераўскай кааліцыі. Стварэнне антыгітлераўскай кааліцыі. Праблема адкрыцця Другога фронту. Умацаванне антыгітлераўскай кааліцыі. Тэгеранская канферэнцыя. Канчатковы разгром агрэсіўнага блока. Стварэнне Ялцінска-Патсдамскай сістэмы міжнародных адносін.

Практычныя заняткі (3 гадзіны)

Урок абагульнення

Асноўныя патрабаванні

да вынікаў вучэбнай дзейнасці вучнЯў

Вучні павінны:

ведаць:

перыядызацыю: гісторыі міжваеннага перыяду краін Захаду; гісторыі Другой сусветнай і Вялікай Айчыннай войнаў;

значэнне паняццяў: сацыялістычная рэвалюцыя, Версальска-Вашынгтонская сістэма міжнародных адносін, сусветны эканамічны крызіс, савецкая дзяржава, суцэльная калектывізацыя сельскай гаспадаркі, культурная рэвалюцыя, адміністратыўна-камандная сістэма, аўтарытарны палітычны рэжым, таталітарны палітычны рэжым, фашызм, нацызм, індустрыяльнае грамадства, акупацыя, агрэсія, дамініён, мандатная сістэма, этатызм, масавая культура, элітарная культура;

асноўныя працэсы палітычнага, сацыяльна-эканамічнага развіцця краін Заходняй Еўропы, ЗША, Савецкай Расіі, СССР, краін Азіі, Афрыкі і Лацінскай Амерыкі ў 1918–1945 гг.;

асаблівасці развіцця культуры краін Заходняй Еўропы, ЗША, Савецкай Расіі, СССР, краін Азіі, Афрыкі і Лацінскай Амерыкі ў 1918–1945 гг.;

умець:

лакалізаваць на гістарычнай карце: тэрытарыяльныя змены, якія адбыліся на палітычнай карце свету пасля Першай сусветнай вайны; асноўныя тэатры ваенных дзеянняў і месцы асноўных бітваў Другой сусветнай вайны;

характарызаваць палітычнае, сацыяльна-эканамічнае і культурнае развіццё краін Заходняй Еўропы, ЗША, Савецкай Расіі, СССР, краін Азіі, Афрыкі і Лацінскай Амерыкі ў 1918–1945 гг.; дзейнасць найбольш значных палітычных і дзяржаўных асоб і дзеячаў культуры краін Заходняй Еўропы, ЗША, Савецкай Расіі, СССР, краін Азіі, Афрыкі і Лацінскай Амерыкі ў 1918–1945 гг.;

даваць ацэнку гістарычным падзеям, дзейнасці палітычных і дзяржаўных асоб краін Заходняй Еўропы, ЗША, Савецкай Расіі, СССР, краін Азіі, Афрыкі і Лацінскай Амерыкі ў 1918–1945 гг.; ацэньваць уклад у сусветную культуру краін Заходняй Еўропы, ЗША, Савецкай Расіі, СССР, краін Азіі, Афрыкі і Лацінскай Амерыкі ў 1918–1945 гг.

КРАІНЫ СВЕТУ

Ў ДРУГОЙ ПАЛОВЕ ХХ – ПАЧАТКУ ХХІ ст. (19 гадзін)

Свет пасля Другой сусветнай вайны. Абвастрэнне супярэчнасцей паміж заходнімі дзяржавамі і СССР. Стварэнне ваенна-палітычных і эканамічных міждзяржаўных арганізацый і блокаў. Халодная вайна. Распад еўрапейскай сістэмы сацыялізму. Працэсы інтэграцыі і дэзынтэграцыі ў сучасным свеце.

Навукова-тэхнічны прагрэс і фарміраванне постындустрыяльнага грамадства. Навукова-тэхнічная рэвалюцыя (далей – НТР). Прарыў у медыцыне. «Зялёная рэвалюцыя». Наступствы НТР.

Заходняя Еўропа. Эканамічны ўздым 1950-х гг. «Дзяржава ўсеагульнага дабрабыту». Хваляванні і перамены 1960–1970-х гг. Неакансерватыўная палітыка 1980–1990-х гг.

Стварэнне Еўрапейскага саюза. Інтэграцыйныя працэсы і стварэнне Еўрапейскага саюза. Палітычны лад. Эканоміка. Праблемы і перспектывы развіцця.

Краіны Цэнтральнай і Паўднёва-Усходняй Еўропы (2 гадзіны). Агульнадэмакратычны характар пераўтварэнняў 1945–1947 гг. «Саветызацыя» палітыкі кампартый. Крызісы і ўзрушэнні. «Аксамітныя рэвалюцыі». Роспуск Савета эканамічнай узаемадапамогі і Арганізацыі Варшаўскага дагавора. Аб’яднанне Германіі. Утварэнне Чэхіі і Славакіі. Распад федэратыўнай дзяржавы Югаславія.

СССР у 1945 – першай палове 1980-х гг.: эканамічнае развіццё. СССР пасля вайны. Рэформы М. С. Хрушчова. Эпоха «развітога сацыялізму». Дасягненні і пралікі ў развіцці эканомікі. Ценявая эканоміка.

СССР у 1945 – пачатку 1980-х гг.: палітычнае развіццё. Наступствы вайны і новыя тэндэнцыі ў развіцці савецкага грамадства. Спробы дэмакратызацыі палітычнай сістэмы. ХХ з’езд Камуністычнай партыі Савецкага Саюза і яго значэнне. Грамадска-палітычная абстаноўка ў сярэдзіне 1960-х – пачатку 1980-х гг. Знешняя палітыка.

Перабудова ў СССР і яе наступствы. Перабудова: вытокі, прычыны, мэты. Паглыбленне крызісу савецкага грамадства і распад СССР. Стварэнне Садружнасці Незалежных Дзяржаў і ўтварэнне незалежных постсавецкіх дзяржаў.

Расійская Федэрацыя. Радыкальная эканамічная рэформа. Кастрычніцкія падзеі 1993 г. і прыняцце Канстытуцыі Расійскай Федэрацыі. Сацыяльна-эканамічнае і палітычнае развіццё Расіі ў 1994–1999 гг. Расія ў пачатку XXI ст. Поспехі і праблемы. Знешнепалітычныя выклікі.

Распад каланіяльнай сістэмы. Здабыццё незалежнасці. Краіны, якія сталі на шлях развіцця. Халодная вайна і трэці свет. Новыя дзяржавы ў пошуках стабільнасці. Перашкоды на шляхі развіцця.

Мадэрнізацыйныя працэсы ў краінах Азіі, Афрыкі і Лацінскай Амерыкі (2 гадзіны). Сутнасць тэорыі мадэрнізацыі. Японія, Кітай, Індыя. Новыя індустрыяльныя краіны. Мадэрнізацыя ў краінах Афрыкі і Лацінскай Амерыкі.

Асноўныя тэндэнцыі развіцця культуры другой паловы ХХ – пачатку ХХІ ст. (2 гадзіны). Новыя з’явы ў развіцці культуры. Развіццё масавай культуры. Адукацыя. Грамадскія навукі. Выяўленчае мастацтва. Мастацкая літаратура. Архітэктура.

Практычныя заняткі (3 гадзіны)

Урок абагульнення

Асноўныя патрабаванні

да вынікаў вучэбнай дзейнасці вучнЯў

Вучні павінны:

ведаць:

значэнне паняццяў: сацыялістычны лагер, навукова-тэхнічная рэвалюцыя, постындустрыяльнае грамадства, інфармацыйнае грамадства, дзяржава ўсеагульнага дабрабыту, неакансерватызм, сталінізм, распад каланіяльнай сістэмы, новыя індустрыяльныя краіны, краіны трэцяга свету, неакаланіялізм, глабалізацыя, транснацыянальная карпарацыя, глабальныя праблемы чалавецтва, лакальныя войны;

асноўныя працэсы палітычнага, сацыяльна-эканамічнага развіцця краін Захаду, СССР, Расіі, краін Азіі, Афрыкі і Лацінскай Амерыкі ў другой палове ХХ – пачатку ХХІ ст.;

асаблівасці развіцця культуры краін Захаду, СССР, Расіі, краін Азіі, Афрыкі і Лацінскай Амерыкі ў другой палове ХХ – пачатку ХХІ ст.;

умець:

лакалізаваць на гістарычнай карце: тэрытарыяльныя змены, якія адбыліся пасля Другой сусветнай вайны, у другой палове ХХ – пачатку ХХІ ст., сацыялістычныя краіны, краіны трэцяга свету;

характарызаваць палітычнае, сацыяльна-эканамічнае і культурнае развіццё краін Захаду, СССР, Расіі, краін Азіі, Афрыкі і Лацінскай Амерыкі ў другой палове ХХ – пачатку ХХІ ст.; дзейнасць найбольш значных палітычных і дзяржаўных асоб і дзеячаў культуры краін Захаду, СССР, Расіі, краін Азіі, Афрыкі і Лацінскай Амерыкі ў другой палове ХХ – пачатку ХХІ ст.;

даваць ацэнку гістарычным падзеям, дзейнасці палітычных і дзяржаўных асоб краін Захаду, СССР, Расіі, краін Азіі, Афрыкі і Лацінскай Амерыкі ў другой палове ХХ – пачатку ХХІ ст.; ацэньваць уклад у сусветную культуру краін Захаду, СССР, Расіі, краін Азіі, Афрыкі і Лацінскай Амерыкі ў другой палове ХХ – пачатку ХХІ ст.

Заключэнне (1 гадзіна)

Свет у пачатку ХХI ст. Новая стадыя развіцця цывілізацыі. Постындустрыяльнае грамадства. Эвалюцыя двухполюснай структуры свету. Экалагічныя праблемы. Праблемы вайны і міру. Глабалізацыя і яе наступствы. Фарміраванне новага сусветнага парадку.

ГЛАВА 3

АГУЛЬНЫЯ ПАТРАБАВАННІ

ДА ВЫНІКАЎ ВУЧЭБНА-ПАЗНАВАЛЬНАЙ ДЗЕЙНАСЦІ ВУЧНЯЎ ПА ЗАВЯРШЭННІ АГУЛЬНАЙ СЯРЭДНЯЙ АДУКАЦЫІ НА ПАВЫШАНЫМ УЗРОЎНІ

Вучні павінны:

умець:

лакалізаваць падзеі сусветнай гісторыі са старажытных часоў да пачатку XXI ст. у часе і прасторы;

тлумачыць значэнне асноўных паняццяў, канкрэтызаваць іх, устанаўліваць паміж імі прычынна-выніковыя сувязі і выкарыстоўваць пры характарыстыцы гістарычнай і сучаснай сацыяльнай рэчаіснасці;

адрозніваць гістарычны факт ад яго інтэрпрэтацыі;

рэканструяваць і інтэрпрэтаваць змест факталагічнага матэрыялу, які адлюстроўвае асаблівасці развіцця сусветнай гісторыі са старажытных часоў да пачатку XXI ст.;

характарызаваць палітычнае, сацыяльна-эканамічнае і культурнае развіццё прадстаўленых у дадзенай вучэбнай праграме краін свету ў ХIХ – пачатку ХХІ ст.; дзейнасць палітычных і дзяржаўных асоб і дзеячаў культуры;

даваць аргументаваную ацэнку гістарычным фактам, дзейнасці гістарычных асоб;

тлумачыць прычынна-выніковыя сувязі паміж гістарычнымі фактамі, раскрываць узаемаабумоўленасць змен у асноўных сферах грамадскага жыцця;

параўноўваць, сістэматызаваць і абагульняць гістарычныя факты і рабіць на гэтай аснове аргументаваныя вывады;

аналізаваць змест гістарычных дакументаў;

аналізаваць гістарычную інфармацыю, прадстаўленую ў розных знакавых сістэмах (тэкст, карта, графік, дыяграма, табліца, ілюстрацыя і гэтак далей);

параўноўваць пункты гледжання на гістарычныя падзеі, з’явы, працэсы;

выкарыстоўваць метады вучэбнага гістарычнага даследавання: фармуляваць праблемы, ажыццяўляць збор, сістэматызацыю і абагульненне матэрыялу, прэзентаваць вынікі асабістага даследавання;

прымяняць засвоеныя веды і ўменні:

для тлумачэння гістарычнага кантэксту пры чытанні мастацкай літаратуры, праглядзе гульнявых і дакументальных фільмаў, наведванні гістарычных выдатных мясцін, музеяў;

вызначэння ўласнай пазіцыі ў адносінах да гістарычных падзей, з’яў і асоб, а таксама да падзей сучаснага жыцця;

аналізу сучаснай сацыяльнай інфармацыі, прадстаўленай у сродках масавай інфармацыі;

беражлівых адносін да помнікаў гісторыі і культуры;

усвядомленых паводзін як прадстаўніка гістарычна складзенай грамадзянскай, этнакультурнай, канфесійнай супольнасці, грамадзяніна Беларусі.